**Roini Arzuman oğlu İsmayılov** (13 dekabr 1994) — Azərbaycan futbolçusu, Azərbaycan İkinci Liqasında çıxış edən "Zaqatala" PFK-nin yarımmüdafiəçisi.

Erkən həyatı
------------

Roini Arzuman oğlu İsmayılov 13 dekabr 1994-cü ildə anadan olmuşdur. Əslən ingiloydur. Roini İsmayılov 2004-cü ildə, Gürcüstanda yaşadığı dövrdə ölkədə keçirilən futbol turnirlərinə qoşulmuşdur. O, 2008-ci ildə "Simurq" PİK-nin uşaq qruplarında fəaliyyətini davam etdirmişdir.

Karyerası
---------

Roini İsmayılov 2011-ci ildə "Simurq"un əvəzedicilərinə cəlb olunmuş və peşəkar futbol karyerasına başlamışdır. O, 2012-də zədələnmiş və 8 ay futboldan uzaqlaşmışdır. Azərbaycan Topaz Premyer Liqasının 2013/2014 mövsümünün 5-ci turunun oyunlarında Roini İsmayılov iki dəfə xəbərdarlıq alaraq meydandan kənarlaşdırıldığı üçün AFFA klubu 100 manat cərimələmişdir. 2014-cü ildə "Rəvan" FK-yə transfer olmuşdur, 6 aydan sonra "Neftçala"ya keçmişdir. İsmayılov komanda ilə ilk dəfə 2014/2015-ci illər mövsümündə Kamal Quliyevin başçılığı altında I Divizionda çempion olmuşdur. Premyer Liqada oynamaq üçün lisenziya ala bilməyən "Neftçala" növbəti mövsümündə də I Divizionda mübarizə aparmış və 2016-cı ildə klub fəaliyyətini dayandırmışdır. Bundan sonra İsmayılov "Zaqatala" PFK-yə transfer edilmişdir. O, "Zaqatala" PFK-də çıxış etdiyi dövrdə komandanın aparıcı futbolçularından biri hesab olunmuşdur.

Futbol üzrə Azərbaycan Kubokunun 2020/2021-ci il mövsümünün ilk mərhələsində 3:2 hesabı ilə yekunlaşan "Səbail"–"Zaqatala" matçında İsmayılov 30-cu dəqiqədə klubun ilk qolunu vurmuşdur. O, oyunda sarı vərəqə almış və 75-ci dəqiqədə Əli Abdullayev ilə əvəz olunmuşdur. Futbol üzrə Azərbaycan Kubokunun 2021/2022-ci il mövsümünün 1/8 final mərhələsinin ilk oyun günündə 1:3 hesabı ilə yekunlaşan "Zaqatala"–"Səbail" matçında İsmayılov 57-ci dəqiqədə klubun yeganə qolunu vurmuşdur. O, oyunda sarı vərəqə almış və 75-ci dəqiqədə Əli Abdullayev ilə əvəz olunmuşdur.

Şəxsi həyatı
------------

Roini İsmayılov "Çelsi" azarkeşidir. O, Frenk Lamparda simpatiya bəsləyir. İsmayılov Azərbaycan daxilində "Qarabağ"ı dəstəkləyir.

İstinadlar
----------

1. 1 2 3 4 5  "Roini İsmayılov: "Hazırda tək inqiloy mənəm"". Football-plus.az. 2023-01-09 tarixində arxivləşdirilib. İstifadə tarixi: 2023-12-07.
2. ↑  "АФФА оштрафовала Цхададзе". www.azerisport.com. 2013-09-05 tarixində arxivləşdirilib. İstifadə tarixi: 2023-12-07.
3. ↑  "«Нефтчала» стала победителем Первого Дивизиона чемпионата Азербайджана по футболу – ФОТО". 1news.az.
4. ↑  ""Neftçala" niyə dağıldı? - "...bizə belə tapşırıq verilib" - LAYİHƏ". sportarena.az. 2023-05-28 tarixində arxivləşdirilib. İstifadə tarixi: 2023-12-07.
5. ↑  "Гянджинская сенсация и команда несбывшихся надежд Азербайджана". www.azerisport.com. 2022-08-31 tarixində arxivləşdirilib. İstifadə tarixi: 2023-12-07.
6. ↑  "Сабаил с трудом одолел Загаталу на старте Кубка Азербайджана". www.azerisport.com. 2022-08-31 tarixində arxivləşdirilib. İstifadə tarixi: 2023-12-07.
7. 1 2  "Габала и Сабаил вышли в 1/4 финала Кубка Азербайджана". www.azerisport.com. 2022-08-31 tarixində arxivləşdirilib. İstifadə tarixi: 2023-12-07.

Xarici keçidlər
---------------

* **Roini İsmayılov** — *transfermarkt.com* saytında.  (ing.)

|  |  |
| --- | --- |
|  Bu şablona bax   Tematik saytlar | FootballDatabase.eu · Transfermarkt (oyunçu) |